

Bryggereglement for Leknes Båtklubb

**§ 1** Det påhviler ethvert medlem å rette seg etter de til enhver tid gjeldende vedtekter og regler som er vedtatt av årsmøtet og Styret.

**§ 2** Ingenting kan lagres på bryggene, molo eller klubbhus uten tillatelse fra bryggesjef eller styret. Ved snøfall er hver enkelt som har båtplass pliktig til å måke snø foran sin plass selv om båten ikke ligger i bryggen.

**§ 3** Enhver skade påført bryggene eller det som tilhører disse, skal straks meldes til bryggesjef eller styret. Den som har båtplass har ansvar for etterseing og vedlikehold av utriggere som tilhører hans plass.

**§ 4** Alle båter som ligger i marinaen til Leknes Båtklubb skal ha gyldig forsikring. Dette gjelder også for båter som leier plass.

**§ 5** Medlemmene skal være behjelpelig med å holde ro og orden på anlegget. Parkering må ikke foregå slik at det er til hinder for andre.

**§ 6** Ved skade på egen eller andres eiendom er medlemmene selv ansvarlig. Det samme gjelder ved evt vinteropplag på området.

**§ 7** Det er strengt forbudt å tømme, pumpe olje, kaste fiskeslo eller annen forurensning i havneområdet.

**§ 8** Hvert medlem plikter å fjerne eget avfall fra området

**§ 9** Port på bryggen skal låses når en forlater anlegget, enten det er sjø- eller landveien.

**§ 10** Alle medlemmene må opptre hensynsfullt overfor de andre i havneområdet. Ved ut- og innkjøring må det kjøres med sakte fart.

**§ 11** Alle registreringspliktige båter bør være forskriftsmessig merket og medlemmene bør gi sitt registreringsnummer og båtnavn til bryggesjef

**§ 12** Kjøp, leie og bruk av båtplassene er omtalt i vedtektene.

**§ 13** Bommen på båtoppsettet skal til enhver tid være låst, men medlemmene kan la ikke- medlemmer benytte seg av båtoppsettet ved at de betaler en avgift jfr prisliste, for enten å sette ut båten, eller ta den opp. Medlemmene som låser opp båtoppsettet må kreve inn avgiften.

**§ 14** Et hvert brudd på bryggereglement kan føre til økonomisk ansvar eller ekskludering.

**§ 15** Endringer i bryggereglementet skal skje i samsvar med vedtektene i Leknes Båtklubb.

Dette reglementet erstatter de gamle, og gjelder fra 09. april 2024.

*Vedtatt på årsmøtet 09.04.2024*